Source: https://www.slov-lex.sk/pravne-predpisy/SK/ZZ/1994/309/
Timestamp: 2020-07-12 09:30:10+00:00

Document:
309/1994 Z.z. - Nález Ústavného súdu Slovenskej rep... - SLOV-LEX
309/1994 Z.z.
309/1994 Z. z.
Ústavný súd Slovenskej republiky v senáte zloženom z predsedu JUDr. Richarda Rapanta a z členov senátu JUDr. Jána Klučku a JUDr. Viery Mrázovej o návrhu generálneho prokurátora Slovenskej republiky na začatie konania podľa čl. 125 písm. c) Ústavy Slovenskej republiky o súlade všeobecne záväzného nariadenia obce Jakubany z 1. októbra 1993 č. 2/93 o ochrane majetku občanov obce, spoločného majetku urbariátu obce, ktorý sa nachádza vo Vojenskom výcvikovom priestore Javorina, s Ústavou Slovenskej republiky a so zákonmi na neverejnom zasadnutí 21. septembra 1994 takto
Všeobecne záväzné nariadenie obce Jakubany z 1. októbra 1993 č. 2/93 o ochrane majetku občanov obce, spoločného majetku urbariátu obce, ktorý sa nachádza vo Vojenskom výcvikovom priestore Javorina, nie je v súlade s čl. 65 ods. 1, s čl. 67 a s čl. 68 Ústavy Slovenskej republiky.
Všeobecne záväzné nariadenie obce Jakubany z 1. októbra 1993 č. 2/93 o ochrane majetku občanov obce, spoločného majetku urbariátu obce, ktorý sa nachádza vo Vojenskom výcvikovom priestore Javorina, nie je v súlade s § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov, s § 4 zákona č. 40/1964 Zb. Občiansky zákonník v znení neskorších predpisov, s § 13 zákona Slovenskej národnej rady č. 138/1991 Zb. o majetku obcí v znení neskorších predpisov a s § 25 až 30 zákona Slovenskej národnej rady č. 100/1977 Zb. o hospodárení v lesoch a štátnej správe lesného hospodárstva v znení neskorších predpisov.
Nevyhovuje návrhu generálneho prokurátora Slovenskej republiky na vyslovenie nesúladu všeobecne záväzného nariadenia obce Jakubany z 1. októbra 1993 č. 2/93 o ochrane majetku občanov obce, spoločného majetku urbariátu obce, ktorý sa nachádza vo Vojenskom výcvikovom priestore Javorina, so zákonom č. 135/1961 Zb. o pozemných komunikáciách (cestný zákon) v znení neskorších predpisov.
Dňom vyhlásenia tohto nálezu v Zbierke zákonov Slovenskej republiky stráca všeobecne záväzné nariadenie obce Jakubany z 1. októbra 1993 č. 2/93 o ochrane majetku občanov obce, spoločného majetku urbariátu obce, ktorý sa nachádza vo Vojenskom výcvikovom priestore Javorina, účinnosť v celom svojom rozsahu. Pokiaľ obecné zastupiteľstvo obce Jakubany neuvedie toto všeobecne záväzné nariadenie do súladu s Ústavou Slovenskej republiky a s príslušnými ustanoveniami zákonov, stráca po šiestich mesiacoch od vyhlásenia tohto nálezu platnosť.
Číslo: 309/1994 Z. z.
Názov: Nález Ústavného súdu Slovenskej republiky z 21. septembra 1994 vo veci vyslovenia nesúladu všeobecne záväzného nariadenia obce Jakubany s Ústavou Slovenskej republiky a so zákonmi

References: súd 
 čl. 125
 čl. 65
 čl. 67
 čl. 68
 § 6
 § 4
 § 13
 § 25